09/08/2022 | Administración LocalMunicipal
Cee
Nomeamento temporal transitorio do posto de Xefe Policía Local do Concello de Cee por situación de baixa por IT

RESOLUCIÓN ASUNTO: COBERTURA TEMPORAL TRANSITORIA DO POSTO DE XEFE POLICÍA LOCAL DO CONCELLO DE CEE POR SITUACIÓN DE BAIXA POR IT DURANTE o transcurso dA MESMA. EXPEDIENTE DECRETO: 2022/G003/000852 ANTECEDENTES: Considerando que por Resolución da Alcaldía de data 25 de maio de 2021, co Nº 566 se resolveu por libre designación e de acordo co artigo 27.5 da Lei de Coordinación de Policías Locais de Galicia, cubrir de forma inmediata e temporalmente o posto de Xefe de Policía do Concello de Cee, polo Axente con NIP 071008. Considerando o artigo 27 da Lei 4/2007 de Coordinación de policías locais de Galicia que literalmente di: “1. O nomeamento do xefe do corpo de Policía local será efectuado polo alcalde polo sistema de libre designación, de acordo con os principios de igualdade, mérito e capacidade, previa convocatoria pública en que poderán participar funcionarios de carreira que teñan a máxima categoría do persoal de persoal do corpo de Policía do concello, ou entre funcionarios de carreira dos corpos de Policía local doutros concellos da Comunidade Autónoma de Galicia ou da Policía de Galicia, a condición de que pertenzan a unha categoría igual á da praza que se vai a proceder a cubrir e cumpran os requisitos do posto de traballo.2. O posto de xefatura exerce a máxima responsabilidade na Policía local e ostenta o mando inmediato sobre todas as unidades, seccións e servizos en que se organiza o corpo, baixo a superior autoridade do alcalde ou do concelleiro en quen delegue.3. Corresponde ao xefe do corpo: a) Transformar en ordes concretas as directrices recibidas do alcalde ou do membro da corporación en quen aquel delegue. b) Dirixir, coordinar e supervisar os servizos operativos do corpo, así como as actividades administrativas relacionadas directamente coas súas funcións, para asegurar a súa eficacia. c) Avaliar as necesidades de recursos humanos e materiais e formular as correspondentes propostas. d) Informar o alcalde, ou ao cargo en quen este delegue, do funcionamento do servizo e do cumprimento dos obxectivos e ordes recibidas. e) Cumprir calquera outra función que lle atribúa o regulamento do corpo da Policía local.4. En casos de ausencia ou enfermidade do funcionario titular, o alcalde poderá substituílo por outro funcionario do corpo da mesma categoría ou, se non o hai, da inmediata inferior, atendendo aos criterios de mérito e capacidade. Esta substitución será sempre temporal.5. En caso de vacante, o alcalde cubrirá o posto de forma inmediata polo procedemento anterior e, en todo caso, no prazo máximo de doce meses publicará a convocatoria pública do posto.” Resultando que o artigo 24 da Lei 4/2007 de Coordinación de Policías Locais de Galicia establece: “1. Os corpos de Policía local de Galicia estrutúranse xerarquicamente nas seguintes escalas e categorías: a) Escala superior, que comprende a categoría de superintendente. b) Escala técnica, que comprende as categorías de intendente principal e intendente. c) Escala executiva, que comprende as categorías de inspector principal e inspector. d) Escala básica, que comprende a categoría de oficial e policía.2. Cada escala corresponde cos seguintes grupos de clasificación: a) As escalas superior e técnica: grupo A, subgrupo A1. b) A escala executiva: grupo A, subgrupo A2. c) A escala básica: grupo C, subgrupo C1.(…)” Vista a facultade atribuída a esta Alcaldía, polo artigo 27 anteriormente citado, e ante a baixa por IT na actualidade da persoa nomeada por Decreto de data 31 de maio de 2021. No uso das atribucións que me outorga a lexislación do réxime local, RESOLVO: PRIMEIRO. De acordo co artigo 27 da Lei de Coordinación de Policías Locais de Galicia, cubrir de forma inmediata e temporalmente o posto de Xefe de Policía do Concello de Cee por D. VICENTE SIMON HAINEALA MUNSHI VILELA, con DNI ***2063**, por causa de baixa por IT, durante o transcurso da mesma e ata a incorporación do Axente con NIP 071008. SEGUNDO. Notificar a presente resolución aos axentes con NIP 071010 e 071008 e ao Departamento de RR. HH do Concello, comunicándolle que deberá proceder á toma de posesión no prazo de tres días hábiles se non implica cambio de residencia ou dun mes se comporta cambio de residencia ou o reingreso ao servizo activo. TERCEIRO. Publicar o nomeamento no Boletín Oficial da Provincia e Comunicar ao Rexistro de Persoal a toma de posesión do novo cargo para a súa constancia no expediente persoal e ao Rexistro das Policías Locais para a súa oportuna anotación. CUARTO. Contra a presente Resolución, que pon fin á vía administrativa, pode interpor alternativamente ou recurso de reposición potestativo, no prazo dun mes a contar desde o día seguinte ao da recepción da presente notificación, ante a Alcaldía deste Concello, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Coruña no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE,3 de agosto de 2022 A alcaldesa, Margarita Lamela Louzán A secretaria, Rocío Hermida Cancela